নিওয়েল'স ওল্ড বয়েজ

ক্লাব আতলেতিকো নিওয়েল'স ওল্ড বয়েজ (স্পেনীয় উচ্চারণ: [ˈkluβ aˈtletiko ˈɲuls olˈβojs], ইংরেজি: Newell's Old Boys; এছাড়াও নিওয়েল'স ওল্ড বয়েজ নামে পরিচিত) হচ্ছে রোসারিও ভিত্তিক একটি আর্জেন্টিনীয় পেশাদার ফুটবল ক্লাব। এই ক্লাবটি বর্তমানে আর্জেন্টিনার শীর্ষ স্তরের ফুটবল লীগ আর্জেন্টিনীয় প্রথম বিভাগে খেলে। এই ক্লাবটি ১৯০৩ সালের ৩রা নভেম্বর প্রতিষ্ঠিত হয়েছে। নিওয়েল'স ওল্ড বয়েজ তাদের সকল হোম ম্যাচ রোসারিওর এস্তাদিও মার্সেলো বিয়েসলায় খেলে থাকে; যার ধারণক্ষমতা হচ্ছে ৪২,০০০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্ক দারিও কুদেলকা এবং সিইও-এর দায়িত্ব পালন করছেন এদুয়ার্দো বের্মুদেস। আর্জেন্টিনীয় মধ্যমাঠের খেলোয়াড় মাক্সি রোদ্রিগেস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, নিওয়েল'স ওল্ড বয়েজ এপর্যন্ত ৯টি শিরোপা জয়লাভ করেছে; যার মধ্যে ৬টি আর্জেন্টিনীয় প্রথম বিভাগ এবং ১টি বুয়েনোস আইরেস পৌরসভা অনার কাপ শিরোপা রয়েছে। অর্জন লীগ আর্জেন্টিনীয় প্রথম বিভাগ (৬): ১৯৭৪ মহানগর, ১৯৮৭–৮৮, ১৯৯০–৯১, ১৯৯২ সমাপ্ত, ২০০৪ প্রারম্ভ, ২০১৩ ফাইনাল জাতীয় কাপ বুয়েনোস আইরেস পৌরসভা অনার কাপ (১): ১৯১১ কোপা ইবারগুরেন (১): ১৯২১ কোপা আদ্রিয়ান সি. এস্কোবার (১): ১৯৪৯ তথ্যসূত্র বহিঃসংযোগ দাপ্তরিক ওয়েবসাইট (স্পেনীয়)